[{"text_idx": "#000016", "text": "Mi roeddwn i wedi paratoi cyfieithiad o\u2019r ga\u0302n \u2018Tom\u2019s Diner\u2019 gan Suzanne Vega. Dwi dal wrthi\u2019n ei pherffeithio, ond mi aeth hi\u2019n o lew, a ges i hefyd sylwadau calonogol gan rai o\u2019r \u2018criw ifanc yng nghefn y pyb\u2019 am hon, felly roeddwn yn fodlon fy myd."}, {"text_idx": "#000017", "text": "Mae cyfieithu yn reit heriol, felly dwi wedi dechrau cymysgu fy mherfformiadau hefo caneuon Cymraeg sydd yn bodoli yn barod. Adeg y \u2019Dolig, wnes i ganu \u2018Nadolig Llawen i chi gyd\u2019 gan Caryl Parry Jones. Wythnos yma, wnes i ganu \u2018Sw\u0302n\u2019 (Twm Morys)."}, {"text_idx": "#000020", "text": "Ar ddiwedd y noson, wnaeth MastaRatt chwarae cerddoriaeth \u2018Hotbox\u2019 (enw\u2019r slot radio ar Calon FM). Dyma rywbeth cwbl newydd i Jam night \u2013 cerddoriaeth synau technegol hefo teimlad rave a hardcore punk iddi."}, {"text_idx": "#000021", "text": "Difyr oedd cael sgwrs, gan werthfawrogi cyfraniad ein gilydd. Mi wnaeth MastaRatt ddweud eu bod nhw wedi mwynhau fy marddoniaeth, gan ei gweld hi\u2019n ddiddorol clywed rhywun yn gwneud rhywbeth fel yna hefo\u2019i llais (gan gyfeirio at y warblo ar ddiwedd pob llinell)."}, {"text_idx": "#000022", "text": "Yn hynny o beth, wrth gwrs, roedd fy mherfformiad i yn gwbl wahanol i un MastaRatt, ac eto roedd modd i ni fwynhau gwaith ein gilydd. Dyna\u2019r peth neis am Jam Night, a\u2019r cyfeillgarwch mae\u2019n ei feithrin."}, {"text_idx": "#000025", "text": "Wrth gerdded oddi ar y llwyfan yn o\u0302l at fy sedd, dywedodd rhywun \u2018Da iawn\u2019 wrtha i. A chyn i mi gael cyfle i siarad ag e, daeth rhywun arall ataf a dechrau siarad Cymraeg hefo fi \u2013 a finnau heb wybod fod o ene (bu\u2019n canu yn Saesneg)."}, {"text_idx": "#000026", "text": "Carwyn oedd enw fy nghyfaill newydd, a chawsom sgwrs ddifyr am y Cyfrifiad, diffyg Cymraeg yn Wrecsam, a\u2019r profiad o fynychu ysgolion Cymraeg lle nad oedd y Gymraeg yn \u2018cw\u0302l\u2019 ar y buarth. Braf iawn oedd cael sgwrs o\u2019r fath yn y Saith."}]